2. ΝΟΜΟΣ ΓΥΚ΄ της 18/21 Νοεμ. 1909 (ΦΕΚ Α΄ 274) Περί συγκεντρώσεως εικόνων και σχεδιογραφημάτων εις την εθνικήν πινακοθήκην εν Αθήναις. 3. ΝΟΜΟΣ ΓΦΝΗ΄ (3558) της 5/17 Φεβρ. 1910 Περί της Εθνικής Πινακοθήκης. Άρθρ.1.-Η εν Αθήναις Εθνική Πινακοθήκη υπαγομένη εις την αρμοδιότητα του Υπουργείου των Εκκλησιαστικών και της Δημ. Εκπαιδεύσεως, αποτελεί ίδιον ίδρυμα διοικούμενον υπό της κατά τον Νόμ. ΓΥΚ΄ Επιτροπείας. Βλ. ήδη άρθρ. 3 κατωτ. Νόμ. 2814/1954. Άρθρ.2.-Εν τη Εθνική Πινακοθήκη θέλουσι κατατίθεσθαι:α)αρχαία έργα γραφικής αποκαλυπτόμενα εν ταις κατά το Κράτος ανασκαφαίς, β)έργα της Βυζαντιακής και Χριστιανικής τέχνης από των πρώτων χριστιανικών χρόνων, γ)πάντα τα δι’ αγοράς, δωρεών ή κληροδοτημάτων προσκτώμενα έργα γραφικής. Άρθρ.3.-4.(Κατηργήθησαν υπό του Νόμ. 2867/ 1922 κατωτ. αριθ. 7). Άρθρ.5.-Αι προς την Εθνικήν Πινακοθήκην προσφερόμεναι χρηματικαί δωρεαί ή κληροδοτήματα κατατίθενται εντόκως επ’ ανοικτώ λογαριασμώ εν τη Εθνική Τραπέζη διατιθέμεναι υπό της διοικούσης επιτροπής προς πλήρωσιν των διαφόρων αναγκών της Πινακοθήκης και ιδίως προς πλουτισμόν αυτής δια προσκτήσεως πρωτοτύπων έργων γραφικής εξαιρετικής τεχνικής αξίας. Τα προς πληρωμήν χρηματικά εντάλματα εκδίδονται υπό του Υπουργείου των Εκκλησιαστικών και της Δημοσίας Εκπαιδεύσεως, τη προτάσει της διοικούσης επιτροπής. Άρθρ.6.-Προκειμένου να ενεργηθή είτε αγορά εικόνων είτε άλλη οιαδήποτε δαπάνη δια τας ανάγκας της Εθνικής Πινακοθήκης εκ του Αβερωφείου κληροδοτήματος, η περί τούτου απόφασις λαμβάνεται κατά πλειοψηφίαν υπό της κατά το άρθρ. 38 του ΑΦΜΑ΄ Νόμου διαχειριστικής επιτροπής και των μελών της διοικούσης την Εθνικήν Πινακοθήκην τοιαύτης, επί το αυτό εκάστοτε συνερχομένων. Δια Β.Δ/των θέλουσι καθορισθή τα καθέκαστα των εν τω Νόμω τούτω διατάξεων. Ο Νόμ. ΓΦΝΗ΄/1910 είχεν καταργηθή δια του άρθρ. 13 Νόμ. 1434/1918, το οποίον όμως κατηργήθη δια του Νόμ. 2876/1922, επαναχθέντος εν ισχύϊ του Νόμ. ΓΦΝΗ΄, ως σαφώς συνάγεται εκ της εν εδάφ. β΄ του άρθρου μόνου του Νόμ. 2867 διατάξεως. 